
RAPORT SUPLIMENTAR

asupra proiectului de Lege privind prelucrarea datelor cu caracter personal şi protecţia vieţii

private în sectorul telecomunicaţiilor


În urma adresei Biroului Permanent nr. XXV/DST/30.05.2001, la solicitarea Comisiei juridice, de disciplină şi imunităţi, de a fi sesizată în fond cu proiectul de lege PL nr. 286/2001 şi de a întocmi împreună cu Comisia pentru tehnologia informaţiei şi comunicaţiilor un raport suplimentar comun, cele două comisii s-au întrunit în şedinţă comună în data de 20.06.2001. În urma dezbaterilor au fost adoptate următoarele amendamente :

	NR. CRT
	TEXT INIŢIAL
	TEXT ADOPTAT IN SEDINTA COMUNA

(AUTORUL AMENDAMENTULUI)
	MOTIVARE

	0.
	LEGE

privind prelucrarea datelor cu caracter personal şi protecţia vieţii private în sectorul telecomunicaţiilor
	LEGE

privind tratamentul datelor cu caracter personal şi protecţia drepturilor şi libertăţilor fundamentale în sectorul telecomunicaţiilor

În tot cuprinsul proiectului de lege, termenul de prelucrare va fi înlocuit cu cel de tratament.
	        Pentru conformitatea titlului legii cu obiectul şi domeniul de reglementare ale Directivei 97/66 E.C., al căror conţinut priveşte asigurarea "…protecţiei drepturilor şi libertăţilor fundamentale şi îndeosebi, a dreptului la viaţa privată, în ceea ce priveşte tratamentul datelor cu caracter personal din sectorul telecomunicaţiilor". 

        Un alt argument în favoarea acestui text rezultă din împrejurarea că, termenul de "traitement" utilizat de directiva comunitară, are ca echivalent în limba română, cuvântul "tratament", în timp ce cuvântul "prelucrare" cuprinde, în limba română şi alte sensuri decât formularea comunitară. 

	1.
	     Art.1 - (1) Prezenta lege asigură condiţiile specifice de garantare a dreptului la protecţia vieţii private în privinţa prelucrării datelor cu caracter personal în sectorul telecomunicaţiilor. 
	     Art.1 - (1) Prezenta lege asigură protecţia drepturilor şi libertăţilor fundamentale, îndeosebi, a dreptului la viaţa privată, în privinţa prelucrării datelor cu caracter personal din sectorul telecomunicaţiilor.
	     Pentru armonizarea corespunzătoare cu Directiva 97/66 E.C., care se referă, îndeosebi, la condiţiile specifice de garantare a dreptului la protecţia vieţii private, dar nu se limitează la acest drept. 

     Pe de altă parte, completarea textului din varianta Senatului, cu precizarea propusă de Comisia pentru tehnologia informaţiei şi comunicaţiilor, în sensul menţionării "serviciilor de telecomunicaţii destinate publicului în reţelele publice de telecomunicaţii", nu este necesară, deoarece obiectul şi domeniul de reglementare sunt precizate în corpul legii, o asemenea menţiune fiind, deci,  redundantă.

	1’.
	
	     Text nou: 

     După art.1  alin.(1) se introduce un alineat nou care va deveni alin.(2), având următorul conţinut: 

     Art.1 - (2) Prevederile prezentei legi se aplică operatorilor reţelelor publice de telecomunicaţii şi furnizorilor de servicii de telecomunicaţii destinate publicului care, în îndeplinirea atribuţiilor lor, tratează date cu caracter personal.
Alin. (2) şi (3) ale art. 1 devin alin. (3) şi (4)
	     Definirea domeniului de aplicare a legii este necesară şi ea trebuie să asigure atât corelarea cu Directiva 97/66 E.C., cât şi cu Recomandarea Comitetului de Miniştri al Consiliului Europei  nr.R(95)4 privind protecţia datelor cu caracter personal în cadrul serviciilor de telecomunicaţii şi îndeosebi, în privinţa serviciilor telefonice. O asemenea armonizare din această perspectivă  dublă reprezintă o obligaţie pentru România ca ţară candidată la U.E., dar şi în calitatea sa de membru cu drepturi şi responsabilităţi depline al Consiliului Europei.

	1’’.
	Obiect


Art. 1 - 

(3)
Prezenta lege nu se aplică prelucrărilor de date cu caracter personal efectuate:


a)
de către autorităţi publice cu atribuţii în domeniul apărării naţionale, ordinii publice şi siguranţei naţionale, pentru îndeplinirea obligaţiilor lor stabilite de lege;


b)
în cadrul activităţilor desfăşurate în domeniul dreptului penal de către autorităţile publice, în limitele puterilor ce le sunt conferite de lege.
	Obiect


Art. 1 – 

(3)
Prezenta lege nu se aplică prelucrărilor de date cu caracter personal efectuate:


a)
în cadrul activităţilor în domeniul apărării naţionale şi siguranţei naţionale, desfăşurate în limitele şi cu restricţiile stabilite de lege;

            b)
în cadrul activităţilor de prevenire, cercetare şi reprimare a infracţiunilor şi de menţinere a ordinii publice, precum şi în cadrul altor activităţi în domeniul dreptului penal, desfăşurate în limitele şi cu restricţiile stabilite de lege.
	Pentru armonizare cu Legea-cadru si în conformitate cu  Directiva 97/66/EC prin care  se reglementează activităţi.

Pentru corelare cu legea cadru.

	2.
	Definiţii


Art.2.- În înţelesul prezentei legi, următorii termeni se definesc după cum urmează:

1.
date cu caracter personal - orice informaţii referitoare la o persoană fizică determinată sau determinabilă; o persoană determinabilă este acea persoană care poate fi identificată, direct sau indirect, în special prin referire la un număr de identificare sau la unul sau mai multe elemente specifice identităţii sale fizice, fiziologice, psihice, economice, culturale sau sociale;

   2.
prelucrarea datelor cu caracter personal - orice operaţiune sau set de operaţiuni care se efectuează asupra datelor cu caracter personal, precum colectarea, înregistrarea, organizarea, stocarea, adaptarea sau modificarea, consultarea, utilizarea, comunicarea către terţi prin dezvăluire, difuzare sau în orice alt mod, alinierea, combinarea, raportarea la datele altei persoane, blocarea, ştergerea sau distrugerea;

6.
serviciu de telecomunicaţii - activitatea de asigurare a transmisiei şi circulaţiei, în tot sau în parte, a semnalelor pe reţele de telecomunicaţii, cu excepţia radiodifuziunii şi a televiziunii;

5. reţea publică de telecomunicaţii - sistemele de transmisie şi, după caz, echipamentul de comutare şi celelalte resurse care permit transportul de semnale între punctele terminale definite prin fir, radio, fibră optică sau prin alte mijloace electromagnetice, care sunt utilizate, în tot sau în parte, pentru furnizarea de servicii de telecomunicaţii destinate publicului;

3.
abonat - orice persoană fizică sau juridică care a încheiat un contract cu furnizorul de servicii de telecomunicaţii destinate publicului în vederea furnizării de asemenea servicii;


	Definiţii

Art.2.- În înţelesul prezentei legi, următorii termeni se definesc după cum urmează: 

8. date cu caracter personal - orice informaţii referitoare la o persoană fizică identificată sau identificabilă; o persoană identificabilă este acea persoană care poate fi identificată, direct sau indirect, în mod particular prin referire la un număr de identificare sau la unul sau mai mulţi factori specifici identităţii sale fizice, fiziologice, psihice, economice, culturale sau sociale;

9. tratamentul datelor cu caracter personal - orice operaţiune sau set de operaţiuni care se efectuează asupra datelor cu caracter personal, prin mijloace automate sau nu, precum colectarea, înregistrarea, organizarea, stocarea, adaptarea sau modificarea, extragerea, consultarea, utilizarea, dezvăluirea către terţi prin transmitere, diseminare sau în orice alt mod, alăturarea sau combinarea, blocarea, ştergerea sau distrugerea;

1. serviciu de telecomunicaţii - serviciu a cărui furnizare constă, integral sau parţial, în transmiterea şi direcţionarea de semnale în reţelele de telecomunicaţii, cu excepţia radiodifuziunii şi a televiziunii; 

  3. furnizor de servicii de telecomunicaţii destinate publicului – persoană juridică ce prestează un serviciu de telecomunicaţii destinat publicului;

  4. reţea publică de telecomunicaţii - sisteme de transmisie şi, unde sunt aplicabile, echipamente de comutaţie şi alte resurse ce permit transmiterea de semnale între puncte terminale definite, prin fir, radio, prin mijloace optice sau electromagnetice, care sunt utilizate - integral sau parţial - pentru furnizarea de servicii de telecomunicaţii destinate publicului; 

5. operator al reţelei  publice – persoana juridică autorizată să instaleze sau să opereze o reţea publică de telecomunicaţii în scopul oferirii de servicii de telecomunicaţii destinate publicului;

6. abonat - orice persoană fizică sau juridică având încheiat un contract cu furnizorul de servicii de telecomunicaţii destinate publicului în vederea furnizării de asemenea servicii;

se adaugă o nouă definiţie:

11. autoritatea de supraveghere reprezintă autoritatea care monitorizează şi controlează, sub aspectul legalităţii, prelucrările de date cu caracter personal care cad sub incidenţa dispoziţiilor legale care reglementează protecţia persoanelor cu privire la prelucrarea datelor cu caracter personal şi libera circulaţie a acestor date;

12. registrele abonaţilor - acele baze de date, în formă scrisă sau electronică, publice ori accesibile publicului printr-un serviciu de consultare sau utilizate de terţi în scopuri comerciale, care conţin date cu caracter personal ale abonaţilor.

se renumerotează restul definiţiilor
	conform Directivei 95/46/EC

Pentru consecvenţă în definiţii şi pentru corectitudine gramaticală

Pentru consecvenţă în definiţii şi pentru corectitudine gramaticală

Pentru claritatea definiţiei

Pentru consecvenţa exprimării

Pentru evitarea cacofoniei

Pentru corelarea cu legea-cadru



	3.
	Măsuri de securitate

Art.3.- 


(3)
Standardele minime de securitate adoptate ca măsură preventivă vor fi stabilite de către autoritatea de reglementare, în termen de 6 luni de la data intrării în vigoare a prezentei legi.


(4)
Standardele adoptate potrivit alin. (3) vor fi revizuite de către autoritatea de reglementare în concordanţă cu stadiul dezvoltării tehnice şi cu experienţa în domeniu, în termen de 2 ani de la data intrării în vigoare a prezentei legi şi apoi la intervale care nu pot fi mai mari de 2 ani.
	Măsuri de securitate

 Art.3.- 

(3)
Cerinţele minime de securitate adoptate ca măsură preventivă vor fi stabilite de către autoritatea de reglementare, în termen de 6 luni de la data intrării în vigoare a prezentei legi.

(4)
Cerinţele stabilite potrivit alin. (3) vor fi revizuite de către autoritatea de reglementare în concordanţă cu stadiul dezvoltării tehnice şi cu experienţa în domeniu, în termen de 2 ani de la data intrării în vigoare a prezentei legi şi ulterior la intervale care nu pot fi mai mari de 2 ani.


	Pentru precizia exprimării şi ameliorarea formulării



	4’. 
	
	        Text nou: 

     După art.4 se vor  introduce patru noi articole, având următorul conţinut: 

     Art.41 - Serviciile de telecomunicaţii şi îndeosebi serviciile telefonice în curs de dezvoltare, vor fi oferite cu respectarea vieţii private a utilizatorilor, a secretului corespondenţei şi a libertăţii de comunicare. 

     Art.42 - (1) Orice imixtiune a autorităţilor publice în conţinutul unei comunicări, inclusiv utilizarea unor mijloace de interceptare sau de supraveghere a comunicărilor sunt interzise, exceptând cazurile în care asemenea ingerinţe sunt prevăzute de lege şi constituie o măsură necesară într-o societate democratică pentru: 

a) protecţia securităţii statului, a siguranţei publice, a intereselor monetare ale statului sau a combaterii infracţiunilor ; 

b) protecţia persoanei în cauză, la cererea acesteia ori a drepturilor şi libertăţilor altor persoane.

     Art.43- În caz de ingerinţă a autorităţilor publice în conţinutul unei comunicări, legea de autorizare trebuie să prevadă: 

a) modul de exercitare de către persoana în cauză a drepturilor de acces şi de rectificare; 

b) condiţiile în care autorităţile publice competente vor fi în drept să refuze  a da informaţii persoanei în cauză; 

c) modalităţile de conservare sau de distrugere a acestor date. 

     Art.44 - (1) Operatorii reţelelor publice de telecomunicaţii sau de telefonie ori furnizorii de servicii de telecomunicaţii destinate publicului nu pot comunica datele obţinute cu prilejul imixtiunii în conţinutul unei comunicării, decât persoanei desemnate în autorizaţia eliberată potrivit legii, să obţină asemenea date. 

     (2) Autorizarea operatorilor reţelelor publice de telecomunicaţii de a interveni în conţinutul unei comunicări, inclusiv prin mijloace de interpretare sau de supraveghere a convorbirilor telefonice, precum şi utilizarea mijloacelor tehnice pentru localizarea originii apelurilor abuzive vor fi realizate numai cu asigurarea condiţiilor şi garanţiilor constituţionale de exercitare  a drepturilor şi libertăţilor fundamentale recunoscute de lege. 
	   Pentru a asigura compatibilitatea proiectului de lege cu principiul 2-1 din Recomandarea CM-CE nr.R(95)4 care vizează nu numai respectarea vieţii private, ci şi libertatea de comunicare ori secretul corespondenţei, acest principiu aplicându-se atât utilizatorilor, cât şi corespondenţilor. 

     Un alt argument este determinat de dispoziţiile art.8 din Convenţia Europeană a Dreptuirlor Omului , astfel cum au fost dezvoltate acestea de jurisprudenţa Curţii Europene de la Strasbourg. 

     Pentru compatibilitatea cu principiul 2-4 din Recomandarea CM-CE nr.R(95)4, cu dispoziţiile Convenţiei Europene a Drepturilor Omului şi jurisprudenţei acesteia (îndeosebi cu Deciziile Curţii de la Strasbourg în cazurile Malone Krusling, Huvig şi Amman). 

     Pentru respectarea exigenţelor stricte prevăzute de principiul 2-5 din Recomandarea CM-CE nr.R(95)4 vizând protecţia datelor abonatului a cărei comunicare a făcut obiectul unei ingerinţe exercitate de către o autoritate publică în condiţiile legii. 

    Pentru a sublinia, în conformitate cu standardele europene în materie, deja menţionate, inviolabilitatea comunicaţiilor şi a datelor cu caracter personal. 

  Pentru că limitarea sau restrângerea exerciţiului drepturilor şi libertăţilor fundamentale ale persoanei nu poate interveni într-un stat de drept decât dacă acestea sunt măsuri prevăzute de lege ca măsuri necesare   într-o societate democratică pentru apărarea altor valori fundamentale. 

      Potrivit Constituţiei şi Convenţiei Europene a Drepturilor Omului, asemenea limitări sau restricţii nu pot afecta însăşi substanţa drepturilor sau libertăţilor garantate, ingerinţele respective trebuind să fie proporţionale cu scopul pentru care sunt exercitate. 

      Un alt argument în favoarea adoptării acestui text, este determinat de necesitatea ca serviciile de telecomunicaţii şi telefonie să-şi elaboreze reglementări proprii în materie, sub forma unor coduri de bună-practică ori norme de conduită profesională. 

	5.
	Datele referitoare la trafic şi la facturare 
Art. 5 – (1) Datele referitoare la trafic, care privesc abonaţii şi utilizatorii, prelucrate în vederea stabilirii convorbirilor efectuate şi stocate de către furnizorul unui serviciu de telecomunicaţii destinat publicului sau de către operatorul unei reţele publice de telecomunicaţii trebuie să fie şterse sau făcute anonime la terminarea convorbirii, fără a aduce atingere prevederilor alin. (2)-(4).

        (2)
Prelucrarea datelor prevăzute la alin (1), efectuate în scopul întocmirii facturilor abonaţilor sau în scopul stabilirii plăţilor pentru interconectare, este permisă doar până la împlinirea unui termen de 3 ani de la data scadenţei obligaţiei de plată corespunzătoare facturii, respectiv de la data scadenţei obligaţiei de plată corespunzătoare interconectării.

        (3) Furnizorul unui serviciu de telecomunicaţii destinat publicului, în vederea promovării propriilor servicii, poate prelucra datele cu caracter personal colectate în scopul prevăzut la alin. (2) numai cu acordul prealabil al abonatului.

(4)
Accesul la datele referitoare la trafic şi la facturare trebuie să fie limitat la persoanele care acţionează în virtutea unei obligaţii de serviciu, în raport cu furnizorul de servicii de telecomunicaţii destinat publicului sau, respectiv, cu operatorul reţelei publice de telecomunicaţii, care au ca atribuţii facturarea sau gestionarea traficului, rezolvarea cererilor clienţilor, detectarea fraudelor sau promovarea serviciilor de telecomunicaţii ale furnizorului sau operatorului respectiv. Accesul acestora trebuie să fie limitat la acele date care sunt necesare pentru îndeplinirea respectivelor obligaţii de serviciu.
	(1) Datele referitoare la trafic, care privesc abonaţii şi utilizatorii, prelucrate în vederea stabilirii convorbirilor efectuate şi stocate de către furnizorul unui serviciu de telecomunicaţii destinat publicului sau de către operatorul unei reţele publice de telecomunicaţii destinate publicului trebuie şterse sau făcute anonime la terminarea convorbirii, fără a prejudicia prevederile alin. (2)-(4).

(2) Prelucrarea datelor conţinând: numărul sau identificarea postului abonatului, adresa abonatului şi tipul postului, numărul total de unităţi ce trebuie facturate pentru perioada de contorizare, numărul abonatului apelat, tipul, momentul începerii şi durata apelurilor efectuate sau volumul de date transmis, data apelului sau serviciului, alte informaţii referitoare la plăţi, precum plata în avans, plăţi pentru instalări, deconectări şi restanţe, efectuată în scopul întocmirii facturilor abonaţilor sau în scopul stabilirii plăţilor pentru interconectare, este permisă doar până la împlinirea unui termen de 3 ani de la data scadenţei obligaţiei de plată corespunzătoare facturii, respectiv de la data scadenţei obligaţiei de plată corespunzătoare interconectării.

(3) Furnizorul unui serviciu de telecomunicaţii destinat publicului poate prelucra datele prevăzute la alin. (2) în vederea marketingului sau comercializării propriilor servicii numai cu acordul notificat prealabil al abonatului.

(4)
Prelucrarea datelor referitoare la trafic şi la facturare trebuie limitat la persoanele care acţionează în virtutea unei obligaţii de serviciu, în raport cu furnizorul de servicii de telecomunicaţii destinat publicului sau, respectiv, cu operatorul reţelei publice de telecomunicaţii, care au ca atribuţii facturarea sau gestionarea traficului, rezolvarea cererilor clienţilor, detectarea fraudelor sau marketingul propriilor servicii de telecomunicaţii ale furnizorului sau operatorului respectiv. Prelucrarea acestora trebuie limitată la datele care sunt necesare pentru îndeplinirea respectivelor obligaţii de serviciu. 


	Pentru ameliorarea formulării

Pentru transpunerea exactă şi coerentă a art. 6.2 din Directiva 97/66.

Pentru transpunerea art. 6.3 din Directiva 97/66.

Pentru ameliorarea formulării



	7.
	Oferirea şi
restricţionarea oferirii serviciului de identificare a liniei la care apelează sau a liniei apelate 
Art.7.

(4)
Abonatul apelat are dreptul de a i se oferi de către furnizorul serviciului de telecomunicaţii destinat publicului sau de către operatorul reţelei publice de telecomunicaţii, o posibilitate de a respinge apelul primit, atunci când datele de identificare a liniei care apelează au fost eliminate de abonatul sau utilizatorul care apelează în cazul prevăzut la alin. (1), dacă datele de identificare a liniei care apelează sunt indicate înainte de începerea convorbirii.
	Acordarea şi
restricţionarea acordării serviciului de identificare a liniei la care apelează sau a liniei apelate 
Art.7.

(4)
Abonatul apelat are dreptul de a i se pune la dispoziţie de către furnizorul serviciului de telecomunicaţii destinat publicului sau de către operatorul reţelei publice de telecomunicaţii, o posibilitate de a respinge apelul primit, atunci când datele de identificare a liniei care apelează au fost eliminate de abonatul sau utilizatorul care apelează în cazul prevăzut la alin. (1), dacă datele de identificare a liniei care apelează sunt indicate înainte de începerea convorbirii.


	Pentru ameliorarea exprimării

Pentru consecvenţa enunţurilor

	10.
	Art.10. - (1) Furnizorii de servicii de telecomunicaţii au obligaţia de a include în registrele abonaţilor pe care le întocmesc, sau de a pune la dispoziţia terţilor care întocmesc asemenea registre, numai datele cu caracter personal necesare identificării unui abonat anume, cu excepţia cazurilor în care abonatul respectiv şi-a dat acordul expres asupra includerii unor date suplimentare.
	Art.10. - (1) Furnizorii de servicii de telecomunicaţii au obligaţia de a include în registrele abonaţilor pe care le întocmesc, sau de a pune la dispoziţia terţilor care întocmesc asemenea registre, numai datele cu caracter personal necesare identificării unui abonat anume, cu excepţia cazurilor în care abonatul respectiv şi-a dat acordul expres pentru includerea unor date suplimentare.


	Pentru ameliorarea formulării

	
	Art.12. - 


(2)
Furnizorii de servicii de telecomunicaţii destinate publicului sau /şi operatorii reţelelor publice de telecomunicaţii răspund faţă de utilizatori pentru daunele efective cauzate de neexecutarea sau executarea necorespunzătoare a obligaţiilor ce le revin în condiţiile prezentei legi.
	Art.12. - 


(2)
Furnizorii de servicii de telecomunicaţii destinate publicului sau operatorii reţelelor publice de telecomunicaţii răspund faţă de utilizatori pentru daunele efective cauzate de neexecutarea sau executarea necorespunzătoare a obligaţiilor ce le revin în temeiul prezentei legi.
	Pentru respectarea limbajului juridic uzual şi pentru acurateţe juridică

	13
	Contravenţii şi sancţiuni
Art. 13. - (1) Constituie contravenţii următoarele fapte, dacă nu sunt săvârşite în astfel de condiţii, încât, potrivit legii penale, să constituie infracţiuni:

a)
neadoptarea sau adoptarea incompletă a standardelor minime de securitate menţionate la art. 3 alin. (3) şi (4);

f)
neîndeplinirea obligaţiilor referitoare la oferirea serviciului de identificare a liniei care apelează, respectiv a liniei apelate, prevăzute la art. 7;

g)
neîndeplinirea obligaţiei referitoare la oferirea serviciului de redirecţionare automată, prevăzute la art. 9;

(3)
Dacă faptele prevăzute la alin.(1) au produs consecinţe deosebit de grave, în înţelesul pe care îl are această noţiune în legea penală, autoritatea de reglementare poate dispune retragerea licenţei.


(4)
Contravenţiile se constată şi sancţiunile se aplică de către personalul autorităţii de reglementare împuternicit în acest sens.

            
	Contravenţii
a) neadoptarea sau adoptarea incompletă a cerinţelor minime de securitate menţionate la art. (3) alin. (3) şi (4);

După lit.c) se introduce lit.c1), având următorul conţinut:  

c1) nerespectarea de către autorităţile publice, respectiv de către operatorii reţelelor publice de telecomunicaţii sau de telefonie ori de către furnizorii de servicii de telecomunicaţii destinate publicului, a obligaţiilor prevăzute la art.41, 42, 43 şi 44 ;

f)
neîndeplinirea obligaţiilor referitoare la acordarea serviciului de identificare a liniei care apelează, respectiv a liniei apelate, prevăzute la art. 7;

g)
neîndeplinirea obligaţiei referitoare la acordarea serviciului de redirecţionare automată, prevăzute la art. 9;

se elimină

se renumerotează alineatele următoare astfel:

(3) Contravenţiile prevăzute la lit. a)-g) se constată de către autoritatea de reglementare, care poate delega aceste atribuţii unor persoane recrutate din rândul personalului său, precum şi de reprezentanţi împuterniciţi ai organelor cu atribuţii de supraveghere şi control, abilitate potrivit legii.
La art. 13, după alin. (3) se introduc două noi alineate, (4) şi (5), care vor avea următorul cuprins: 

“(4) Pentru contravenţiile prevăzute la lit. a)-g), autoritatea de reglementare poate dispune şi retragerea licenţei sau a autorizaţiei.

(5) Contravenţiile prevăzute la lit. h) şi i) se constată de către autoritatea de supraveghere, care poate delega aceste atribuţii unor persoane recrutate din rândul personalului său, precum şi de reprezentanţi împuterniciţi ai organelor cu atribuţii de supraveghere şi control, abilitate potrivit legii”.
	Pentru concordanţă cu alin. (3) şi (4) ale art. 3
Pentru raţiuni de coerenţă între textele proiectului de lege care presupun aplicarea unor sancţiuni.

Pentru consecvenţă în enunţuri

Este reluat de alin. (4) în noua redactare

Pentru reglementare uniformă cu art. 58 alin. (4) din Legea telecomunicaţiilor nr. 74/1996.   




PREŞEDINTE,











PREŞEDINTE,



dr. Varujan Pambuccian










dr. Ionel Olteanu

